Document ID: 32007R0149

KOMISJONI MÄÄRUS (EÜ) nr 149/2007,
15. veebruar 2007,
millega registreeritakse garanteeritud traditsiooniliste eritunnuste registrisse nimetus Boerenkaas (GTE)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. märtsi 2006. aasta määrust (EÜ) nr 509/2006 põllumajandustoodete ja toidu garanteeritud traditsiooniliste eritunnuste kohta, (1) eriti selle artikli 9 lõike 4 esimest lõiku,
ning arvestades järgmist:
(1)
Vastavalt määruse (EÜ) nr 509/2006 artikli 8 lõike 2 esimesele lõigule ja kõnealuse määruse artikli 19 lõike 3 alusel avaldati Euroopa Liidu Teatajas Madalmaade taotlus nimetuse Boerenkaas registreerimiseks. (2)
(2)
Kuna määruse (EÜ) nr 509/2006 artikli 9 kohaselt ei ole komisjonile esitatud ühtegi vastuväidet, tuleb kõnealune nimetus registreerida.
(3)
Taotluses taotleti samuti kaitset, mis on ette nähtud nõukogu 14. juuli 1992. aasta määruse (EMÜ) nr 2082/92 (põllumajandustoodete ja toiduainete eripärasertifikaatide kohta) (3) artikli 13 lõikega 2, mis vastab määruse (EÜ) nr 509/2006 artikli 13 lõikele 2. Vastuväidete puudumise korral ei ole tõendatud, et nimetust on õiguspäraselt, üldtuntult ja majanduslikult märkimisväärses ulatuses kasutatud samalaadsete põllumajandustoodete või toiduainete puhul. Seetõttu tuleks kõnealune taotlus rahuldada,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas esitatud nimetus on registreeritud.
Kohaldatakse määruse (EÜ) nr 509/2006 artikli 13 lõikega 2 ette nähtud kaitset.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. veebruar 2007

Labels: 3
7
18
17